
ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE
HOTĂRÂREA nr. 281/29.10.2026
privind revocarea dreptului de administrare al Administrației Domeniului Public asupra a 20 automate de parcare, în vederea scoaterii din funcțiune, casării și valorificării
             Consiliul Local al Municipiului Satu Mare,
             Urmare a solicitării Administrației Domeniului Public cu nr. 13677/18.12.2025, înregistrată la Primăria Municipiului Satu Mare sub nr. 75186/22.12.2025, 
             Analizând proiectul de hotărâre înregistrat sub nr. 59580/19.10.2026, referatul de aprobare al inițiatorului, înregistrat sub nr. 59584/19.10.2026, raportul de specialitate comun al Direcției Economice și al Direcției Patrimoniu-Serviciului Patrimoniu, Concesionări, Închirieri, înregistrat sub nr. 59586/19.10.2026 și avizele comisiilor de specialitate ale Consiliului Local Satu Mare,

             Având în vedere Hotărârea Consiliului Local Satu Mare nr. 169/27.06.2018 privind darea în administrare către Administrația Domeniului Public a unei autoutilitare precum și a 30 automate de parcare,

             Luând în considerare prevederile Cap. III – Scoaterea din funcțiune și casarea mijloacelor fixe din H.G.nr. 909/1997 pentru aprobarea Normelor metodologice de aplicare a Legii nr. 15/1994 privind amortizarea capitalului imobilizat în active corporale și necorporale, modificată și completată prin Ordonanța Guvernului nr. 54/1997, precum și prevederile Legii contabilității nr. 82/1991, republicată, cu modificările şi completările ulterioare, coroborată cu Ordinul Ministrului Finanțelor Publice nr. 1917/2005 pentru aprobarea Normelor metodologice privind organizarea şi conducerea contabilității instituțiilor publice, Planul de conturi pentru instituțiile publice şi instrucțiunile de aplicare a acestuia,
             Ținând seama de prevederile H.G nr. 841/1995 privind procedurile de transmitere fără plată și de valorificare a bunurilor aparținând instituțiilor publice, cu modificările și completările ulterioare, precum și a prevederilor art.20 alin.(1) lit. e) și art. 23 alin. (2) lit. d), e) și h) din Legea nr. 273/2006 privind finanțele publice locale, cu modificările și completările ulterioare,

             Ținând cont de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,
               În temeiul prevederilor art.129 alin. (2) lit. c) și d), alin. (7) lit. n), al prevederilor art.139 alin. (3) lit. g) și ale art. 196 alin (1) lit. a) din O.U.G. 57/2019, privind Codul administrativ, cu modificările și și completările ulterioare,
               Adoptă prezenta:
                                             H O T Ă R Â R E:
           Art.1. Se aprobă revocarea dreptului de administrare al Administrației Domeniului Public Satu Mare asupra unui număr de 20 de automate de parcare, cuprinse în Anexa la prezenta hotărâre, în vederea scoaterii din funcțiune, casării și valorificării.
            Art.2. După scoaterea din funcțiune a mijloacelor fixe identificate la Art.1, se va proceda la desființarea și valorificarea, sau după caz, casarea materialelor rezultate în urma desființării, conform prevederilor Hotărârii Guvernului României nr. 841/1995 privind procedurile de transmitere fără plată și de valorificare a bunurilor aparținând instituțiilor publice, cu modificările și completările ulterioare.

           Art.3. Se aprobă modificarea în mod corespunzător a inventarului bunurilor ce alcătuiesc domeniul privat al Municipiului Satu Mare, precum și în evidențele contabile.

            Art.4. Sumele rezultate din valorificarea materialelor provenite ca urmare a scoaterii din funcțiune și desființării mijloacelor fixe, după deducerea cheltuielilor aferente, se fac venit la bugetul local al Municipiului Satu Mare.

             Art.5. Cu ducerea la îndeplinire a prezentei se încredințează Viceprimarul Municipiului Satu Mare, Dl. Băbțan Raul-Gabriel, prin Direcția Economică și Direcția Patrimoniu-Serviciul Patrimoniu, Concesionări, Închirieri. 
         Art.6. Prezenta hotărâre se comunică:

· Instituției Prefectului - Județul Satu Mare;

· Primarului municipiului Satu Mare;

· Viceprimarului municipiului Satu Mare, domnul Băbțan Raul Gabriel;

· Directorului executiv al Direcției Patrimoniu

· Serviciului Patrimoniu Concesionări Închirieri;

· Directorului executiv al Direcției economice;

· Administrației Domeniului Public;

· Se publică în Monitorul Oficial Local al Municipiului Satu Mare.
                Președinte de ședință,                            Contrasemnează

            Crăciun Ciprian-Dumitru                         Secretar general,
                                                                             Mihaela Maria Racolța

Prezenta hotărâre a fost adoptată în ședință ordinară cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

	Total consilieri în funcţie
	23

	Nr. total al consilierilor prezenţi
	22

	Nr. total al consilierilor absenţi
	1

	Voturi pentru
	22

	Voturi împotrivă
	0

	Abţineri
	0

